Tjelesna dlakavost
Tjelesna dlaka ili androgena dlaka je terminalna dlaka koja se razvija na ljudskom tijelu tokom i nakon puberteta. Razlikuje se od dlaka na glavi i manje vidljivih vunastih dlačica, koje su mnogo finije i svjetlije. Rast androgene dlake povezan je s nivoom androgena (često se nazivaju i muškim hormonima) i gustinom androgenih receptora u dermnim papilama. Oboje moraju doseći dati prag za proliferaciju ćelija dlakinog folikula. Od djetinjstva nadalje, bez obzira na spol, vunaste dlačice pokrivaju gotovo cijelu površinu ljudskog tijela. Izuzeci su usne, stražnja strana ušiju, dlanovi i tabani, određeni vanjski dijelovi genitalija, [pupak] i tkiva ožiljaka. Gustoća dlake-  tj. broj folikula dlake na jedinici površine kože  - razlikuje se od osobe do osobe. U mnogim slučajevima područja na ljudskom tijelu koja sadrže vunastu dlaku počeće stvarati tamniju i gušću dlaku na tijelu, kao što je prvi rast dlaka na bradi muškaraca i žena, adolescentna prethodno glatka brada, iako se kod žena može činiti rjeđom. Androgena dlaka slijedi isti obrazac rasta kao i dlaka koja raste na vlasištu, ali s kraćom anagenom i dužom telogenom fazom. Dok anagena faza dlake na glavi traje godinama, androgena faza rasta dlake na tijelu traje nekoliko mjeseci. Telogena faza za dlake na tijelu traje blizu godinu dana. Ovaj skraćeni period rasta i produženi period mirovanja objašnjavaju zašto dlaka na glavi ima tendenciju da bude mnogo jača i duža od ostale dlake na tijelu. Razlike u dužini uočene u usporedbi dlaka na stražnjoj strani ruke i stidnih dlaka, naprimjer, mogu se objasniti različitim ciklusima rasta u te dvije regije. Isto vrijedi i za razlike u dužini dlake na tijelu koje se vide kod različitih ljudi, posebno kada se uspoređuju muškarci i žene.